ཉིན་གང་བོར་བར་སྣང་གི་ཁོང་གསེང་དུ་སྤྲིན་ནག་གི་འདུ་འགོད་ལང་ལོང་རྩེན་པར་བལྟས་ན།ཕལ་ཆེར་ཅི་ཞིག་ངོམ་སོ་བྱ་བའི་སྟ་གོན་ཡིན་པ་འདྲ།ཕྱི་ཉིན་ཕྱི་དྲོར།རླུང་དམར་འུར་འུར་ལྡང་བའི་རམ་འདེགས་འོགཆར་བའི་འབབ་རྒྱུན་ཇེ་ཆེར་གྱུར་ཞིང་།མཚན་དུས་སུ།ཆར་རླུང་ཞེ་སྡང་གིས་འཚུབ་སྟེ།ག་ས་ག་བར་ཆར་ཆུས་ལྟེམས་ཡོང་།ཐོག་མར་ཆུར་རླུང་ཤར་ཕྱོགས་ནས་འཚུབ་ཅིང་།རིམ་རིམ་གྱིས་ཁ་ཕྱོགས་འགྱུར་ཏེ་ལྷོ་ཕྱོགས་དང་ལྷོ་ནུབ་ཕྱོགས་ནས་ལྡང་འོང་གིན་ཡོད།དེ་ལྟ་བུའི་མཚན་མོར་གཉིད་ཉལ་བ་ནི་ལེ་ལོ་སྒྱིད་ལུག་ཏུ་གྱུར་བ་ལོས་ཡིན།མི་སེམས་ལ་འཇིགས་དངངས་སློང་འོང་བའི་གནམ་གཤིས་འདི་འདྲའི་སྐབས་སུ།སོ་ར་བྷ་ལཱ་རང་ཁྱིམ་དུ་ཁེར་སྡུག་གིས་གདུངས་ཤིང་ཡོད་པ་ངའི་ཡིད་ལ་དྲན་བྱུང་།